# விக்கிப்பீடியா:ஆலமரத்தடி/தொகுப்பு91

## உலாவியின் ஆரம்பப் பக்கமாக தமிழ் விக்கிப்பீடியா

- தமிழ் விக்கியை தமிழ்நாட்டில் உள்ள அனைத்து அரசு பள்ளிகள் மற்றும் கல்லூரிகளில் உள்ள இணையம் இணைந்த கணினிகளில் உள்ள உலாவிகளின் ஆரம்ப வலைமனையாக(Default Homepage of browsers) வைத்தால் , இணையதளம் பார்க்க வேண்டுபவர் முதலில் இந்த தளத்தை பார்த்த பின்பு தான் வேறெங்கும் செல்ல முடியும். அப்பொழுது தமிழ் விக்கிபீடியாவின் முகப்பு பக்கத்தில் உள்ள செய்திகள், பகுதிகள் எல்லாவற்றையும் படிக்க தூண்டும்.
- அரசு அலுவலகங்களிலும் தமிழ் விக்கிப்பீடியா வலைத்தளத்தை உலாவியின் ஆரம்ப பக்கமாக வைத்தால், கண்டிப்பாக ஒரு நாளைக்கு மூன்று தடவையாவது ஊழியர்கள் பார்க்க நேரிடும்.
- வீட்டில் உள்ளவர்கள் கணினியின் உலாவி முதற்ப்பக்கமாக தமிழ் விக்கிப்பீடியா பக்கத்தை வைக்கலாம். அந்த கணினியை உபயோகிப்பவர்கள் அதனை பார்த்து தெரிந்துக் கொள்வார்கள்
- பிரௌசிங் சென்டர்களிலும் இதை நாம் பரிந்துரைக்கலாம்.
- தமிழ் விக்கிப்பீடியாவின் முகப்பு பகுதியில் *நீங்களும் தொகுக்கலாம்* என்று ஒரு புகைப்படத்தை வைத்து அது தொகுத்தல் உதவி பக்கத்திற்கு செல்லுமாறு வைக்கலாம்.  
இந்த கோரிக்கையை நம் பத்தாண்டு விழாவிற்கு வந்த இணைய துறை அதிகாரியிடம் நாம் தெரிவிக்கலாம். இதை நம் அரசு செயல்படுத்தினால் நிச்சயம் தமிழகமெங்கும் தமிழ் விக்கிப்பீடியா பரவும்! - Vatsan34 (பேச்சு) 07:41, 2 அக்டோபர் 2013 (UTC)
:வத்சன், நல்ல பரிந்துரை. ஆனால், இது நடைமுறைச் சாத்தியமற்றதும் கணினிப் பயனர்களின் உரிமையில் தலையிடுவதும் ஆகும். தமிழ் விக்கிப்பீடியாவின் பயன் பெருகப் பெருக மக்கள் தாமாகவே இவ்வாறான நடவடிக்கைகளில் இறங்குவார்கள் என்று எதிர்பார்ப்போம். அரசுடனான தொடர்பாடல்கள் பெரு நோக்கில் இருப்பதே நன்று.--இரவி (பேச்சு) 07:45, 2 அக்டோபர் 2013 (UTC)  
புரியவில்லை இரவி. இது எப்படி உரிமையில் தலையிடுதல் ஆகும்? அரசு சார்ந்த இடங்களில் இப்படி இருந்தால் அரசு கொடுக்கும் டீபால்டு பிரவுசரை தான் வைக்க வேண்டும். ஊழியர்கள் அரசு கூறுவதைத் தானே கேட்பார்கள். வீட்டில் உள்ளவர்களுக்கும் பிரவுசிங்கு சென்டர்களுக்கும் அவர் பரிந்துரைக்க தானே சொல்கிறார். இது எதன் கீழ் உரிமையில் தலையிடுதலாக வரும்?--தென்காசி சுப்பிரமணியன் (பேச்சு) 08:08, 2 அக்டோபர் 2013 (UTC)
:இரவியின் கருத்துடன் உடன்படுகிறேன்.--Kanags <sup>\உரையாடுக</sup> 08:18, 2 அக்டோபர் 2013 (UTC)
:கட்டற்ற இயக்கமாகிய நாம் எல்லா வகையிலும் பயனருக்கான உரிமையை உறுதி செய்ய வேண்டும். பயனருக்கு எது நல்லது, பயனுள்ள தளம் என்று நாம் தீர்மானிக்க முடியாது. இயல்பிருப்புத் தளமாக கூகுள் இருந்தால் கூட எரிச்சல் அடையும் சிலர் இருக்கிறார்கள். அரசு, பிற நிறுவனங்கள் போன்ற இடங்களில் இயல்பிருப்புத் தளத்தை மாற்றிக் கொள்ள முடியாத அளவுக்குக் கூட கணினி அமைப்புகளை அங்குள்ள கணினி நிருவகிப்பவர் தடுத்து வைத்திருக்கலாம். பலருக்கு இயல்பிருப்புத் தளத்தை மாற்றலாம் என்றே தெரியாது. வேண்டுமானால், தமிழ் விக்கிப்பீடியாவை இயல்பிருப்புத் தளமாக மாற்றிக் கொள்ளுங்கள் என்பது போல் ஒரு bookmarkletஐ நாம் தரலாம். அதனை வேண்டியவர்கள் பயன்படுத்திக் கொள்ளலாம். தமிழ் விக்கிப்பீடியாவைப் பரப்ப வேண்டும் தான். ஆனால், இது சரியான வழியன்று. இன்னும் பல வழிகளில் பரவுவதற்கான உள்ளாற்றல் நமக்கு உண்டு. ஆங்கில விக்கிப்பீடியாவை யாராவது நமக்கு இயல்பிருப்புத் தளமாகப் போட்டா தெரிந்து கொண்டோம்? வேண்டுமானால், உலாவியகங்கள் போன்ற இடங்களில் தமிழ் விக்கிப்பீடியாவை விளம்பரப்படுத்தும் ஒட்டிகளைத் தரலாம். உள்ளடக்கத்தையும் தரத்தையும் கூட்டும் போது மற்றவை தாமே நிகழும். இன்னொன்று, அரசு என்பது மாபெரும் அமைப்பு. அதனுடனான தொடர்பாடல்கள் மாபெரும் விளைவுகளைத் தரும் கொள்கை முடிவுகள் நோக்கியதாக இருக்க வேண்டும். எ.கா. - தமிழ்நாட்டுப் பள்ளிகளில் தமிழ்த் தட்டச்சு பயிற்றுவித்தல், அரசு ஆக்கங்களைக் கட்டற்ற உரிமத்தில் தருதல் போன்றவை. சின்னச் சின்ன வேண்டுகோள்களுடன் போய் நின்றால் நமது இயக்கத்தின் மதிப்பு தான் குறையும். நன்றி. --இரவி (பேச்சு) 08:17, 2 அக்டோபர் 2013 (UTC)  
ஓ. சரி.--தென்காசி சுப்பிரமணியன் (பேச்சு) 08:20, 2 அக்டோபர் 2013 (UTC)  
உலாவியில் ஆரம்ப பக்கமாக்க ஏதுவாக, தமிழ் விக்கித்திட்டங்களில் ஒரு இணைப்பு கொடுக்கலாமா? விருப்பப்படுவோர் வைத்துக்கொள்ளட்டும். ஆங்கிலத்திலும் கூட வைத்துக்கொள்ளலாம். --தினேஷ்குமார் பொன்னுசாமி (பேச்சு) 04:40, 11 அக்டோபர் 2013 (UTC)